cy cy cy cy de fr lb cy cy fy cy cy cy cs cy en cy cy cy cy en cy cy cy it cy cy cy es es nb en tr en ru es en en en en de cy cy es es cy mr fa cy fr cy cy ro cy cy nl es cy cy ca es nl de cy en de cy cy cy cy cy de cy cy cy cy en en cy cy fr it cy cy cy cy en cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy en fr cy cy cy fr nl cy cy jbo cy cy en fr jbo cy it de cy cy cy de en fr ro en cy fr en en en en en en en en en en
Chwefror | 2016 | Cyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Neuadd Ogwen: Y Cyllell Byddin y Swistir o Leoliadau Cerddoriaeth
Mae Neuadd Ogwen yn ased sydd wedi cael ei drosglwyddo i’r gymuned. Beth all grwpiau eraill dysgu o’i llwyddiant a’i hyblygrwydd? Aeth Dyfrig Williams i ffeindio allan.
Fel rhywun sy’n caru cerddoriaeth byw, mae fe wedi bod yn dorcalonnus i weld cymaint o leoliadau cerddoriaeth cau. Cefais fy magu yng Nghaerfyrddin, ble mae’r Parrot wedi cau (a bellach wedi’i ail agor yn dilyn ymgyrch ariannu torfol llwyddiannus), a hyd yn oed yn fy nghartref newydd yng Nghaerdydd mae lleoliadau fel y Barfly wedi cau oherwydd diffyg arian. Os mae yna broblemau mewn llefydd eithaf mawr, pa siawns sydd gyda thref fach fel Bethesda o gynnal lleoliad?
Eithaf da fel mae’n troi mas. Mae Neuadd Ogwen wedi gwneud y fwyaf o Gadeirydd a staff sy’n angerddol am ddiwylliant y dref. A phan wnaethon ni ymweld â’r neuadd, roedden nhw’n paratoi am gig Sweet Baboo, sydd wedi cael ei enwebu ar gyfer y Wobr Gerddoriaeth Gymreig ac sy’n cael ei chwarae’n reolaidd gan 6 Music.
Mae’r lleoliad wedi bod yn neuadd gymunedol am dros 100 mlynedd, ac yn yr amser hynny mae’r neuadd wedi cael ei ddefnyddio am sawl bwrpas, gan gynnwys gwerthu anifeiliaid a chynnal cyngherddau anffurfiol.
Cwpl o flynyddoedd yn ôl fe wnaeth Cwmni Tabernacl cais i wneud y Neuadd yn ganolfan broffesiynol, gyda goleuadau da a digwyddiadau o safon, wrth ffocysu ar anghenion tra-leol. Ac achos rydym mewn cyfnod ble mae arian cyhoeddus yn brin, mae’n debyg fe fydd sawl mudiad gwirfoddol a Chynghorau Tref a Chymuned yn ffeindio ei hunain mewn sefyllfa debyg.
Dyfrig Jones, Cadeirydd y Tabernacl, wnaeth y gwaith sylfaenol trwy wneud y gwaith papur a wnaeth troi’r breuddwyd yn realiti. Ac er bod yr adeilad bellach yn agored, mae dal gan y neuadd sgôp eang ar gyfer beth sy’n bosib.
Siaradais â Dilwyn Llwyd, Rheolwr y Neuadd, amdano sut maen nhw wedi gwneud yr adeilad mor aml-ddefnydd a phosib. Meddyliwyd amdano ffynonellau incwm, achos bod mwy o weithgareddau yn meddwl mwy o ddefnydd gan y gymuned. Cafodd holiadur ei greu er mwyn derbyn syniadau aelodau’r cyhoedd ac i ffeindio allan os oeddynt eisiau gwirfoddoli. Mae hyn wedi cynhyrchu rhestr o 50 gwirfoddolwr. Y cam nesaf ar gyfer y gwirfoddolwyr yma yw hyfforddiant priodol, er enghraifft hyfforddiant ar safon bwyd, fel gall y defnydd o’r caffi a bar helpu i dyfu incwm y neuadd.
Tu fewn i Neuadd Ogwen
Mae canlyniadau’r holiadur hefyd wedi helpu creu rhaglen y Neuadd. Mae pobl wedi dod a syniadau eu hunain, fel yoga. Mae yna hefyd marchnad unwaith y mis, cic focsio, digwyddiadau i’r henoed, cyngherddau a chawl a chan, a digwyddiadau un-tro fel partïon pen-blwydd a phriodasau.
Mae’r Neuadd hefyd yn gweithredu fel sinema – mae’n dangos 3 ffilm y mis. Mae ffilmiau plant yn hynod o lwyddiannus, gan fod y sinema agosaf yn bell i ffwrdd. Mae’r rhain i gyd yn cynyddu’r nifer o ymwelwyr, ac yn sicrhau bod pobl yn ymwybodol o beth sy’n digwydd yn rheolaidd. A gan fod hwn yn brosiect cymunedol, mae’r arian i gyd yn cael ei fuddsoddi yn ôl i’r safle.
Mae’r ffaith bod yr adeilad yn cael ei ddefnyddio mor aml yn profi angen a bod yna werth cymunedol i’r adeilad. Mae gan y Neuadd targed o fod ar agor am 100 awr yr wythnos, sy’n darged uchelgeisiol, ond mae’n helpu i ffocysu’r staff i edrych ar sut allant hybu defnydd y Neuadd er fudd y gymuned.
Roedd e hefyd yn ddiddorol i glywed am sut mae Neuadd Ogwen wedi gwneud y fwyaf o gynllun Twf Swyddi Cymru er mwyn hybu capasiti staff y lleoliad. Mae’r cynllun wedi galluogi iddynt gyflogi dau aelod o staff er mwyn gwneud gwaith marchnata, gwaith gweinyddol a gofalu am y lleoliad. Mae hyn wedi galluogi Dilwyn i ffocysu ar adeiladu rhaglenni a’r gwaith rheoli o ddydd i ddydd.
Felly nid jyst edrych i oroesi mae’r neuadd, ond edrych i ffynnu. A gan fod y Neuadd yn edrych ar holl anghenion y gymuned yn ei gyfanrwydd, mae’n sefyllfa dda i wneud hynny. Rwy’n edrych ymlaen at fynd i weld gig yna tro nesaf rydw i yn y Gogledd.
Cofnodwyd hwn yn Asedau, Dim categori a'i dagio 6 music, adeiladau cymunedol, bethesda, cerddoriaeth, cymraeg, neuadd ogwen, sweet baboo, trosglwyddo asedau ar Chwefror 23, 2016 gan Good Practice Exchange.
Deddf Lles Dyfodol Cenedlaethau
deddf llesiant cenedlaethau'r dyfodol
Dilynwch ni ar Twitter
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Fforwm Ieuenctid Iechyd Cyhoeddus Cymru, Jessie Hack
Mae’n hawdd bod eisiau newid, ond mae’n goblyn o anodd gwneud newid
Pam ydyn ni’n buddsoddi yn y genhedlaeth nesaf?
Ein Dyddiadur Iechyd Cyhoeddus
Gwasanaeth Ymgysylltu a Chyfranogiad Ieuenctid Rhondda Cynon Taf
Rôl craffu o ran o r… ar Craffu er mwyn sicrhau llesian…
Tri chwestiwn… | Cyf… ar Oes rhaid i mi aros yn yr…
Gŵyl Dai: Bowlenni P… ar Sut all hyfforddi cefnogi pend…
Gŵyl Dai: Bowlenni P… ar Bara Brith Camp: Pam mae ymddi…
Innovative audit: Le… ar Archwilio arloesol: Dysgu a rh…
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.